Noodlottige ongelukke bring hoofweg tot stilstandNetcare911 se helikopter onderweg na die Unitas-hospitaal. Foto: Netcare911 Twee noodlottige ongelukke het die besige N1-deurpad naby Midrand, Gauteng, Maandagoggend tot stilstand gebring. Volgens superintendent Edna Mamonyane, ŉ polisiewoordvoerder, het twee afsonderlike ongelukke, omstreeks 04:30, minute uit mekaar, plaasgevind. “Daar was ŉ ongeluk in die noordelike rigting van die deurpad naby Midrand, en kort daarna ŉ ongeluk in die suidelike rigting,” het sy gesê. “Ons is nog nie seker hoeveel mense dood is nie, maar ons weet mense het in albei ongelukke gesterf.” Volgens Netcare911 is twee mense reeds dood verklaar. Die New Road-afrit en verskeie bane in beide rigtings van die deurpad is vir verkeer gesluit.